cyanic-selkie/wikianc huggingface dataset:
பாகான் ஆஜாம்
மலேசியாவின் முதல் கடலடி சுரங்கப்பாதை
மலேசியாவின் முதல் கடலுக்கடிச் சுரங்கப் பாதையும் (Penang Undersea Tunnel) இங்கு அமைக்கத் திட்டமிடப்பட்டு உள்ளது. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப்படுகிறது.
2016-ஆம் ஆண்டில் கட்டுமானப் பணிகள் தொடங்கின. பினாங்கு அரசாங்கத்தால் முதல் பாலத்தின் போக்குவரத்தைக் குறைக்கவும் மற்றும் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது.
ஆனால் சில பல காரணங்களினால் ஒத்தி வைக்கப்பட்டது. எனினும் அண்மைய காலத்தில் கட்டுமானங்கள் தொடர்கின்றன. 2025-ஆம் ஆண்டு வாக்கில் நிறைவுபெறும் என எதிர்பார்க்கப்படுகிறது.
மேற்கோள்கள்
பகுப்பு:மலேசிய நகரங்கள்‎ பகுப்பு:பினாங்கு பகுப்பு:பினாங்கு மாநிலத்தின் நகரங்கள்‎
தருமபுரி சீதாராமதாச ஆஞ்சநேயர் கோயில்
தருமபுரி சீதாராமதாச ஆஞ்சநேயர் கோயில் என்பது தர்மபுரி மாவட்டம், தருமபுரி நகரில் அரியரநாதர் கோயில் தெருவில்  உள்ள ஒரு கோயிலாகும்.
கோயில் வரலாறு
இக்கோயில் சுமார் நானூறு ஆண்டுகளுக்கு முன்பு கம்பைநல்லூர் மிட்டார் மரபினரால் கட்டப்பட்டு, அவர்களது குடும்பத்தினரால் பராமரிக்கப்பட்டு வருகிறது. ஆந்திர மாநிலம் பத்ராசலத்தில் பக்த இராமதாசர் கட்டிய கோயிலையடுத்து சிறப்பான கோயிலாக இக்கோயில் கருதப்படுகிறது. இக்கோயிலுக்கு வெளி மாவட்டங்களிலிருந்தும் கர்நாடக மாநிலத்திலிருந்தும் பக்தர்கள் வழிபாட்டுக்காக வருகின்றனர்.
கோயிலமைப்பு
இக்கோயில் திருவுண்ணாழி, மகாமண்டபம் ஆகியவற்றைக் கொண்டு ஒரு திருச்சுற்றுகொண்ட கோயிலாகும். திருவுண்ணாழியில் சிறுமேடையில் இராமர், சீதை ஆகியோர் அமர்ந்த நிலையில் இருக்க இராமனின் ஒரு கை அபய முத்திரையுடனும் மறுகை சீதையை அணைத்தும் உள்ளது. சீதை ஒரு கையில் தாமரை மலரை ஏந்தியும் இன்னொரு கையை தொங்கவிட்டபடியும் உள்ள வடிவில் உள்ளார். சீதாராமரின் காலடியில் அனுமான் வணங்கிய நிலையில் நின்றக் கோலத்தில் உள்ளார்.
மேற்கோள்கள்
பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள்
ஆனந்தூர் திருமேனிநாதசுவாமி கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருமேனிநாத சுவாமி, திருகாமவள்ளி அம்பாள் சன்னதிகளும், விநாயகர், சுப்பிரமணியர்உடன்வள்ளிதெய்வானை உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலட்சுமணன் கோடு
இலட்சுமணன் கோடு கிழித்த நிகழ்ச்சி ஆனந்த இராமாணயத்தில் இவ்வாறு கூறப்பட்டுள்ளது: அதாவது சீதை ஆசைப்பட்டு கேட்ட புள்ளி மானை துரத்திக் கொண்டு வெகு தூரம் சென்ற ராமரின் குரல் போல ஓர் குரல் கேட்டதும், இலக்குமணனை அவ்விடத்திற்கு சென்று பார்த்து வருமாறு சீதை அனுப்புகிறாள். ஆனால் இலக்குமணன் அது ராமரின் குரல் இல்லை என்று எவ்வளவு கூறியும், அதைக் கேட்காமல் சீதை அவனை கடிந்து பேசுகிறாள், அதனால் ராமனை தேடி புறப்பட ஆயத்தமான இலட்சுமணன், தன்னுடைய வில்லின் நுனியினால், தரையில் மூன்று கோடுகளைக் கிழித்து, “எக் காரணம் கொண்டும் இவற்றை தாண்ட வேண்டாம்” என்று சீதையிடம் கூறிச் செல்கிறான். இராவணன் சந்நியாசி வேடத்தில் வந்த போது, அவனுக்கு பிட்சை இட சீதை அந்த கோட்டை தாண்டிய போதுதான், இராவணனால் கவரபட்டாள் என்று ஆனந்த ராமாயணம் கூறுகிறது.
வால்மீகி, கம்பர், துளசிதாசர் ஆகிய மூவரில் ஒருவர் கூட இது பற்றி எதுவும் சொல்லவில்லை. ஆனந்த ராமாயணத்தில்தான் இலட்சுமணன் கோடு கிழித்த நிகழ்ச்சி இவ்வாறு இடம் பெறுகிறது.
பகுப்பு:இராமாயணம்
அட்டாங்கயோகம் (நூல்)
அட்டாங்கயோகம் 12ஆம் நூற்றாண்டு நூல். அடியார்க்கு நல்லார் இந்த நூலைப் பற்றிக் குறிப்பிடுகிறார்.
இந்த நூல் அட்டாங்க யோகத்தைத் தமிழ்ப் பெயர்களால் குறிப்பிட்டு விளக்குகிறது. அவை
அடிக்குறிப்பு
பகுப்பு:12 ஆம் நூற்றாண்டுத் தமிழ் நூல்கள்
நெய்குப்பி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாய் பிறந்தாள் (திரைப்படம்)
தாய் பிறந்தாள் 1974 ஆம் ஆண்டு வெளிவந்த தமிழ்த் திரைப்படமாகும். ஏ. கே. சுப்ரமணியன் இயக்கத்தில் வெளிவந்த இத்திரைப்படத்தில் முத்துராமன், மனோகர், அசோகன், தேங்காய் சீனிவாசன், சுருளிராஜன், பி. பானுமதி,  சாரதா, அ. சகுந்தலா,  பண்டரிபாய், சச்சு, சுகுமாரி மற்றும் பலரும் நடித்திருந்தனர்.
வெளி இணைப்புகள்
பகுப்பு:1974 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
சாரநாத்
சாரநாத் அல்லது இசிபதனம் (Sarnath) என்பது இந்தியாவின் உத்தரப் பிரதேச மாநிலத்தில் வாரணாசிக்கு 10 கிமீ வட-கிழக்கே அமைந்துள்ள ஒரு வரலாற்றுப் புகழ் மிக்க நகரம் ஆகும். இவ்வூரில் அமைந்துள்ள மான் பூங்காவிலேயே கௌதம புத்தர் தனது முதல் போதனையான தர்மம் என்பதைப் போதித்தார்.
இங்கிருந்து ஒரு கிமீ தொலைவில் உள்ள சிங்பூர் என்ற இடத்திலேயே சைன மதத்தின் 11வது தீர்த்தங்கரர் என அழைக்கப்படும் சிரேயன்சுவநாதர் பிறந்த இடமாகும். இங்குள்ள அவரது கோவில் ஓர் ஆன்மிக சுற்றுலாத் தலமாக விளங்குகிறது.
குப்தர்கள் காலத்தில் சாரநாத் குன்றில் எண்கோண வடிவ சௌகந்தி தூபி நிறுவப்பட்டது.
வெளி இணைப்புகள்
பகுப்பு:உத்தரப் பிரதேச தொல்லியற்களங்கள் பகுப்பு:பௌத்த தொல்லியற்களங்கள் பகுப்பு:வாரணாசி பகுப்பு:வாரணாசி மாவட்டம் பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:பௌத்த யாத்திரைத் தலங்கள் பகுப்பு:இந்திய பௌத்த கோயில்கள் பகுப்பு:இந்தியத் தொல்லியற்களங்கள் பகுப்பு:பௌத்த நினைவுச் சின்னங்கள் பகுப்பு:கௌதம புத்தர்
எயர்லங்கா பறப்பு 512
வெடித்த குண்டு மாலத்தீவுகளுக்கு கொண்டுசெல்லவிருந்த இறைச்சி மற்றும் காய்கறி சரக்குப் பெட்டிகளில் வைக்கப்பட்டிருந்திருக்கலாம் என விமான நிலைய அதிகாரிகள் தெரிவித்தனர். தமிழ்க் குழுவினருக்கும் இலங்கை அரசினருக்கும் இடையே நடைபெற்ற அமைதிப் பேச்சுக்களுக்கு தடங்கல் விளைவிக்க தமிழீழ விடுதலைப் புலிகள் அமைப்பு இந்தக் குண்டை வைத்திருக்கலாம் இலங்கை அரசு தெரிவித்தது.
மேற்கோள்கள்
பகுப்பு:விமான விபத்துகள் பகுப்பு:1986 நிகழ்வுகள் பகுப்பு:இலங்கையில் பொதுமக்கள் படுகொலைகள்
கன்னடப் பிரபா
கன்னடப் பிரபா த நியூ இந்தியன் எக்சுபிரசு குழுமத்தால் வெளியிடப்படும் கன்னட மொழி நாளேடு ஆகும். இது பெங்களூர், மங்களூர், சிவமோகா, ஐதரபாது ஆகிய நகரங்களிலிருந்து வெளியாகிறது. கர்நாடக ஊடக அகாதெமி விருதினை மூன்று முறை பெற்றுள்ளது.
இணைப்புகள்
பகுப்பு:கன்னட நாளிதழ்கள்
டாம் பர்ரோஸ்
டாம் பர்ரோஸ் (Tom Burrows, பிறப்பு: மே 5 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2005-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாம் பர்ரோஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
உபுண்டு (மெய்யியல்)
thumb|300px|2006 இல், [[உபுண்டு (இயக்குதளம்)|உபுண்டு வெளியீட்டின் போது, நெல்சன் மண்டேலா உபுண்டு தத்துவத்தை உரைக்கும் 1.5நிமிட நிகழ்படம். ]] உபுண்டு ஒரு அறவிய மனிதவிய மெய்யியல். மனிதர்களுக்கு இடையே இருக்கும் பிணைப்பை, மனிதர்கள் தாம் பகிர்ந்து கொள்ளும் மனிதத்தை, ஒருவருக்கு ஒருவர் உதவி செய்து கொள்ளும் பண்பை முதன்மைப்படுத்தும் மெய்யியல் ஆகும். இது ஒரு ஆபிரிக்க மெய்யியல் ஆகும்.
தினேஷ் கன்கந்த
வாழ்க்கைக் குறிப்பு
22/1ஏ, புலர்ஸ் ஒழுங்கை,  கொழும்பு 07 இல்  வசிக்கும்  இவர்   பௌத்தமதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கையின் துணை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:1972 பிறப்புகள்
மஞ்சள் வயிற்று மரநாய்
மஞ்சள் வயிற்று மரநாய் (முசுதெலா கதியா) என்பது மத்திய மற்றும் கிழக்கு ஆசியாவில் உள்ள பைன் காடுகளில் வசிக்கும் ஒரு வகை மரநாய் ஆகும்.
விளக்கம்
இந்த மரநாயின் மஞ்சள் நிற அடிவயிறு காரணமாக இதற்கு இப்பெயரிடப்பட்டது. உடலின் மேற்பகுதியும் வாலும் அடர் பழுப்பு நிறத்தில் காணப்படும். மஞ்சள் வயிற்று மரநாயின் உடல் நீளம் 9.8 - 10.6 in ஆகும். வால் 4.9 - 5.9 in நீளமுடையது. இது உடலின் பாதி அளவிலானது. இதன் சராசரி எடை சுமார் 1.5 கிலோ கிராம் ஆகும்.
வகைப்பாட்டியல்
இரண்டு துணையினங்கள் இப்பேரினத்தின் கீழ் அங்கீகரிக்கப்பட்டுள்ளன. ''மு. க. கபோரியாக்கோய் (தி பியூக்சு, 1935) மற்றும் எம். கே. கதியா'' (கட்சன், 1835).
பரவல் மற்றும் வாழ்விடம்
மஞ்சள் வயிற்று மரநாய் பூட்டான், பர்மா, சீனா, இந்தியா, லாவோஸ், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது 1,000–2,000 அடி உயரத்தில் உள்ள காடுகள் நிறைந்த வாழ்விடங்களில் வாழ்கிறது. ஆனால் குளிர்காலத்தில் குறைந்த உயரப்பகுதிகளுக்கு இடம்பெயரும். குளிர்காலத்தில் இது 1,000 மீட்டருக்கும் கீழே உள்ளப் பகுதிகளுக்குக் கூட இடம்பெயரலாம்.
சூழலியல்
மஞ்சள்-வயிற்று மரநாய்கள் பறவைகள், எலிகள், எலிகள், வால்கள் மற்றும் பிற சிறிய பாலூட்டிகளை உண்ணும்.
மஞ்சள்-வயிற்று மரநாய்கள் முதலில் தரையில் ஒரு குகையை உருவாக்குகின்றன. இனப்பெருக்கம் ஆண்டுதோறும் நிகழ்கிறது. இனச்சேர்க்கை வசந்த காலத்தின் பிற்பகுதியிலோ கோடையின் தொடக்கத்திலோ நடைபெறலாம். இதனுடைய கர்ப்பகாலம் சுமார் பத்து மாதங்கள் ஆகும். இது ஏப்ரல் அல்லது மே மாதங்களில் 3 முதல் 18 குட்டிகளைப் பெற்றெடுக்கிறது. இவை எட்டு வார வளர்ச்சியின்போது வெளியே சென்று வேட்டையாடத் தொடங்கும்.
வைசாலி தக்கார்
வைசாலி தக்கார் (Vaishali Takkar)(15 சூலை 1992 - 15 அக்டோபர் 2022) என்பவர் இந்தியத் தொலைக்காட்சி நடிகை ஆவார். இவர் சசுரல் சிமர் காவில் அஞ்சலி பரத்வாஜ், சூப்பர் சிஸ்டர்ஸில் ஷிவானி ஷர்மா, விஷ்யா அம்ரித்: சிதாராவில் நேத்ரா சிங் ரத்தோர் மற்றும் மன்மோகினி 2 இல் அனன்யா மிஸ்ராவாக நடித்ததற்காக அவர் அறியப்பட்டார்.
ஆரம்ப கால வாழ்க்கை
வைசாலி தக்கார் 1992ஆம் ஆண்டு சூலை 15 ஆம் தேதி மத்தியப் பிரதேசத்தின் உஜ்ஜைனில் எச். பி. தக்கார் மற்றும் அன்னு தக்காருக்கு மகளாகப் பிறந்தார். இவருக்கு நீரஜ் தக்கார் (பி. 1996) என்ற ஒரு சகோதரர் இருந்தார்.
தொழில்
2015 முதல் 2016 வரை சஞ்சனாவாக நடித்த ஸ்டார் ப்ளஸின் மிக நீண்ட தொடரான யே ரிஷ்தா க்யா கெஹ்லதா ஹை, தக்கரின் முதல் தொலைக்காட்சித் தொடராகும்.
ஆகத்து 2016 முதல் திசம்பர் 2017 வரை, சித்தார்த் ஷிவ்புரி மற்றும் ரோஹன் மெஹ்ராவுக்கு இணையாககலர்ஸ் தொலைக்காட்சியில் சசுரல் சிமர் காவில் அஞ்சலி பரத்வாஜாக நடித்தார்.
2018-ல், சாப் தொலைக்காட்சியில் சூப்பர் சிஸ்டர்ஸில் சிவானியாக நடித்தார்.
அடுத்து, இவர் கலர்சு தொலைக்காட்சியில் விஷ்யா அம்ரித்: சிதாராவில் அர்ஹான் பெல்லுக்கு ஜோடியாக நேத்ராவாக நடித்தார்.
நவம்பர் 2019 முதல் சூன் 2020 வரை, ஜீ தொலைக்காட்சியின் மன்மோகினி 2-ல் கரம் ராஜ்பால் மற்றும் ரெய்னா மல்ஹோத்ராவுடன் அனன்யா/மான்சியாகத் தக்கர் நடித்தார்.
தனிப்பட்ட வாழ்க்கை
தக்கார் 26 ஏப்ரல் 2021 அன்று கென்யாவைச் சேர்ந்த தனது காதலன் மருத்துவர் அபிநந்தன் சிங்குடன் நிச்சயதார்த்தம் செய்து கொண்டார். இவர்களது திருமணம் சூன் 2021-ல் திட்டமிடப்பட்டது. ஆனால் இவர்களது நிச்சயதார்த்தம் முடிந்த ஒரு மாதத்திற்குப் பிறகு இதை ரத்து செய்துகொண்டனர்.
இறப்பு
15 அக்டோபர் 2022 அன்று, மத்தியப் பிரதேசத்தின் இந்தூரில் உள்ள தேஜாஜி நகரில் உள்ள தனது வீட்டில் தக்கர் தூக்கிட்டுத் தற்கொலை செய்து கொண்டார். இவரது உடல் 16 அக்டோபர் 2022 அன்று இவரது தந்தையால் கண்டுபிடிக்கப்பட்டது. இவர் தனது முன்னாள் காதலனால் துன்புறுத்தப்பட்டதாக எழுதிய தற்கொலைக் கடிதம் இவரது படுக்கையறையில் கண்டெடுக்கப்பட்டது.
தக்கார் தகனம் செய்யப்பட்டது, அவரது குடும்பத்தினர் தகனம் செய்வதற்கு முன் அவரது கண்களை தானம் செய்தனர்.
வெளி இணைப்புகள்
பகுப்பு:இந்தி தொலைக்காட்சி நடிகைகள் பகுப்பு:2022 இறப்புகள் பகுப்பு:1992 பிறப்புகள்
சிக்கல் செல்ல பிடாரியம்மன் கோயில்
சிக்கல் செல்ல பிடாரியம்மன் கோயில் தமிழ்நாட்டில் நாகப்பட்டினம் மாவட்டம், சிக்கல் என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தங்க வளையல்
தங்க வளையல் 1974 ஆம் ஆண்டு வெளிவந்த தமிழ்த் திரைப்படமாகும். எம். ஏ. வி. ராஜேந்திரன் இயக்கத்தில் வெளிவந்த இத்திரைப்படத்தில் ஜெய்சங்கர், கே. ஆர். விஜயா மற்றும் பலரும் நடித்துள்ளனர்.
சிமோன் டாட்டா
சிமோன் நேவல் டாடா, (Simone Naval Tata) துனோயர் என்றும் அழைக்கப்படும் இவர் டாட்டா குடும்பத்தைச் சேர்ந்த சுவிட்சர்லாந்து நாட்டைச் சேர்ந்த இந்திய வணிகப் பெண்ணாவார்.
இவர் சுவிட்சர்லாந்தின் ஜெனீவாவில் பிறந்து வளர்ந்தார். ஜெனீவா பல்கலைக்கழகத்தில் பட்டம் பெற்றார். இவர் 1953 ஆம் ஆண்டில் ஒரு சுற்றுலாப்பயணியாக இந்தியாவுக்கு வருகைத் தந்தார். அங்கு இவர் நேவல் எச். டாடாவை சந்தித்தார். அவர்கள் 1955 இல் திருமணம் செய்து கொண்டனர். பிறகு இவர் மும்பையில் நிரந்தரமாக குடியேறினார். இவர்களுக்கு நோயல் டாடா என்ற ஒரு மகன் இருந்தார்.
1962 ஆம் ஆண்டில் டாடா எண்ணைய் ஆலைகள் சிறு துணை நிறுவனமாக இருந்தபோது, 1962 ஆம் ஆண்டில் இவர் லக்மே வாரியத்தில் நிர்வாக இயக்குநராகச் சேர்ந்தார். 1982 ஆம் ஆண்டில் அதன் தலைவராக உயர்ந்தார். மேலும் டிரெண்ட் நிறுவனத்தின் நிர்வாகமற்ற தலைவராக 30 அக்டோபர் 2006 வரை பணியாற்றினார்.
இவர் 1989 இல் டாடா தொழி நிறுவனக் குழுவில் நியமிக்கப்பட்டார்.
சில்லறைத் துறையின் வளர்ச்சியைக் கண்டு, 1996 இல் டாடா லக்மேவை இந்துஸ்தான் லீவர் லிமிடெட்டுக்கு விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. வெஸ்டைட் பொருட்களும், கடைகளும் டிரெண்டிற்கு சொந்தமானது.
உசாத்துணை
பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:1930 பிறப்புகள் பகுப்பு:வாழும் நபர்கள்
சிறப்புப்பாயிரம் பிறர்செய்யக் காரணம்
சிறப்புப் பாயிரம் பிறர் செய்யக் காரணம் யாவை என்று நன்னூல் சில குறிப்புகளைத் தருகிறது.
காரணம்
ஒரு நூலின் சிறப்புப் பாயிரத்தை அந்நூலாசிரியரல்லாத வேறொருவர் செய்யவேண்டியதன் காரணமாக நன்னூல் தரும் விளக்கம்:
வெளி இணைப்புகள்
பகுப்பு:நன்னூல்
வாலம்பட்டி
வாலம்பட்டி இராமநாதபுரம் மாவட்டத்திலுள்ள சிறிய கிராமம் இதன் மொத்த மக்கள்தொகை 1000 ஆகும். இங்கு அருள்மிகு தர்மமுணீஸ்வரர் ஆலயம் அமைந்துள்ளது. இங்கு வசிக்கும் மக்களின் தொழில் விவசாயம் ஆகும்.
பகுப்பு:இராமநாதபுரம் மாவட்டத்திலுள்ள கிராமங்கள்
நேவல் டாட்டா
நேவல் ஆர்முச்ஜி டாட்டா (Naval Hormusji Tata ) (30 ஆகத்து 1904  - 5 மே 1989) இரத்தன்ஜி டாட்டாவின் வளர்ப்பு மகனும், டாடா குழுமத்தின் முன்னாள் தலைவரும் ஆவார். இவர் ரத்தன் டாடா, ஜிம்மி டாடா மற்றும் நோயல் டாடா ஆகியோரின் தந்தையுமாவார்.
ஆரம்ப கால வாழ்க்கை
இவர் சூரத்தில் 1904 ஆகத்து 30 அன்று ஒரு நடுத்தர குடும்பத்தில் பிறந்தார். இவரது தந்தை, அகமதாபாத்தில் ஒரு நெசவாலையில் பணி புரிந்து வந்தார். இவரது தந்தை 1908இல் இறந்த பின்னர், குடும்பம் நவ்சாரிக்கு இடம் பெயர்ந்தது. அங்கே இவர்கள் எளிமையாக வாழ்ந்தனர். இவரது தாயின் வருமானம் பூத்தையல் பணியிலிருந்து பெறப்பட்டது. சிறுவயதில் தனது குடும்பத்துக்கு ஆதரவாக இவர் குடும்ப நண்பர்கள் மூலம் ஜே. என். பெட்டிட் பார்சி அனாதை இல்லத்தில் சேர்ந்து கொண்டார்.
இவரது செல்வத்தையும் வாழ்க்கையையும் மாற்றிய ஒரு அதிர்ஷ்டமான திருப்பமாக, இரத்தன்ஜி டாட்டாவின் மனைவி நவாஜ்பாய் இவரை அனாதை இல்லத்திலிருந்து தத்தெடுத்தார். தத்தெடுக்கப்பட்டபோது இவருக்கு வயது 13. பின்னர் இவர் மும்பை பல்கலைக்கழகத்தில் பொருளாதாரத்தில் பட்டம் பெற்றார். மேலும், கணக்கியலைப் படிக்க சிறுதுகாலம் இலண்டனுக்குச் சென்றார்.
இவர் தனது கடந்த காலத்தை ஒருபோதும் மறக்கவில்லை. ஒருமுறை குறிப்பிட்டார்:
"வறுமையின் வேதனையை அனுபவிக்க எனக்கு ஒரு வாய்ப்பை வழங்கியதற்காக நான் கடவுளுக்கு நன்றியுள்ளவனாக இருக்கிறேன், இது என் வாழ்க்கையின் பிற்பகுதிகளில் எதையும் விட (வேறு) என் தன்மையை வடிவமைத்தது."
குடும்பம்
இவருக்கு முதல் மனைவி சூனூ என்பவர் மூலம் ரத்தன் டாட்டா, ஜிம்மி டாட்டா என்ற இரு மகன்கள் இருந்தனர். இவர்கள் 1940 களின் நடுப்பகுதியில் பிரிந்தனர்.
பின்னர் இவர் சுவிட்சர்லாந்தைச் சேர்ந்த சிமோன் என்ற பெண்ணை காதலித்து 1955 இல் திருமணம் செய்து கொண்டார். இவர்களுக்கு நோயல் டாடா என்ற மகன் பிறந்தார்.
டாடா குழுமம்
1930 ஆம் ஆண்டில், டாட்டா​ சன்ஸ் நிறுவனத்தில் ஒரு எழுத்தராகப் பணியில் சேர்ந்தார். விரைவில் நிறுவனத்தின் உதவி செயலாளராக உயர்ந்தார். 1933 ஆம் ஆண்டில், விமானப் போக்குவரத்துத் துறையின் செயலாளரானார். ஐந்து ஆண்டுகளுக்குப் பிறகு, நெசவுத் துறையில் நிர்வாகியாக சேர்ந்தார். விரைவில் இவர் தனது தகுதியை நிரூபித்தார். மேலும் 1939 இல் டாடா ஆலைகளின் இணை நிர்வாக இயக்குநரானார். 1947இல் டாடாக்கள் நடத்தும் நெசவாலைகளின் கட்டுப்பாட்டு நிறுவனத்தில் அதன் நிர்வாக இயக்குநரானார். பிப்ரவரி 1, 1941 இல், இவர் டாடா சன்ஸின் இயக்குநரானார். இவர் 1948இல் டாடா எண்ணை ஆலை நிறுவனத்தின் நிர்வாக இயக்குநராக பொறுப்பேற்றார். இவர் அகமதாபாத்தை தளமாகக் கொண்ட டாடா குழும நிறுவனமான அகமதாபாத் அட்வான்ஸ் ஆலைகளின் தலைவராகவும் இருந்தார்.
சில ஆண்டுகளில் இவர் நெசவாலைகளுக்கும், டாட்டா மின்சார நிறுவனங்களுக்கும் தலைவரானார். பொறுப்பு இயக்குனராக இருந்த இவர் பின்னர் டாடா சன்ஸின் துணைத் தலைவரானார். மேலும் மூன்று டாட்டா மின்சார நிறுவனங்கள், நான்கு நெசவாலைகள், சர் ரத்தன் டாடா அரக்கட்டளை ஆகியவற்றின் நிர்வாகத்திற்கு இவர் நேரடியாக பொறுப்பேற்றார். டாடா சன்ஸ் குழுவில் ஜே. ஆர். டி டாடாவுடன் மிக நீண்ட காலம் பணியாற்றிய சகாவாகவும், நெருங்கிய கூட்டாளியாகவும் இருந்தார்.
பிற நிறுவனங்கள்
துளசிதாசு கிலச்சந்த், இராமேசுவர் தாசு பிர்லா, அரவிந்த் மபத்லால் போன்ற பலருடன் இணைந்து பரோடா வங்கியை நிறுவி அதன் இயக்குநராகவும் பணியாற்றினார்.
மற்ற நடவடிக்கைகள்
இவர் தொழிலாளர் உறவுகளில் சர்வதேச அளவில் அங்கீகரிக்கப்பட்ட அதிகாரமாக மாறினார். 1949 இல் சர்வதேச தொழிலாளர் அமைப்பின் நிர்வாகக் குழுவில் உறுப்பினரானார். மூன்று தசாப்தங்களுக்கும் மேலாக சர்வதேச தொழிலாளர் அமைப்புடன் இவர் ஈடுபட்டது இந்தியாவுக்கு மிகவும் பயனுள்ளதாக இருந்தது. சர்வதேச தொழிலாளர் அமைப்பின் ஆட்சிமன்றக் குழுவிற்கு பதின்மூன்று முறை தேர்ந்தெடுக்கப்பட்ட சாதனையை இவர் கொண்டுள்ளார். இவர் சர்வதேச தொழிலாளர் அமைப்பின் குடும்பத் திட்டமிடல் திட்டத்தின் நிறுவனருமாவார்.
1966 ஆம் ஆண்டில், இவர் மத்திய அரசால் அமைக்கப்பட்ட திட்டக் குழுவின் தொழிலாளர் குழுவின் உறுப்பினராக நியமிக்கப்பட்டார்.
இவர் விளையாட்டுக்கும் பங்களித்தார். மேலும் பல செயல்பாடுகளுடன் தொடர்பிலிருந்தார். சமூகம், கல்வி பொதுநலப் பணி போன்றவற்றில் மூத்த நிர்வாகியாக இருந்தார். இவர் பதினைந்து ஆண்டுகள் இந்திய வளைதடிப்பந்தாட்ட கூட்டமைப்பின் தலைவராக இருந்தார். மேலும் 1948, 1952, 1956 ஆம் ஆண்டுகளில் இந்திய வளைதடிப்பந்தாட்ட அணி ஒலிம்பிக் தங்கத்தை வென்றபோது அணிக்கு தலைமை வகித்தார்.
இவர் இந்திய அறிவியல் நிறுவனம், மும்பை மாநில சமூக நல அமைப்பு, சுதேசி லீக், தேசிய பாதுகாப்பு அமைப்பு போன்ற பல நிறுவனங்களில் பணிபுரிந்தார்.
1951 ஆம் ஆண்டில் இவரும், முனைவர் த. ஜ. ஜுசவாலா என்பவரும் இணைந்து இந்திய புற்றுநோய் சங்கத்தை நிறுவினர். இது இந்த நோயால் பாதிக்கப்பட்டவர்களின் விழிப்புணர்வு, கண்டறிதல், குணப்படுத்துதல், உயிர்வாழ்வது போன்றவற்றிகாக உதவும் இந்தியாவின் முதல் தன்னார்வ, இலாப நோக்கற்ற, தேசிய அமைப்பாகும். இவர் 30 ஆண்டுகளுக்கும் மேலாக இந்திய புற்றுநோய் சங்கத்தின் தலைவராக பணியாற்றினார்.
இவர் துணைப் படைகள் நலச் சங்கத்தின் தலைவராகவும், பல அறக்கட்டளைகளின் அறங்காவலராகவும் இருந்தார்.
அரசியல்
இவர் தனது உறவினரும், நீண்டகால சகாவான ஜே. ஆர். டி டாடாவுடன் கருத்து வேறுபாடு கொண்டிருந்தார். ஜே. ஆர். டி அரசியலில் இருந்து விலகி இருக்க விரும்பினாலும், இவர் 1971 ல் தெற்கு மும்பை மக்களவைத் தொகுதியிலிருந்து ஒரு சுயேட்சை வேட்பாளராக நின்றார். ஆனால் தேர்தலில் தோல்வியடைந்தார்.
விருதுகள்
1969 ஆம் ஆண்டு குடியரசு தினத்தன்று இந்தியக் குடியரசுத் தலவைரால் இவருக்கு பத்ம பூசண் விருது வழங்கப்பட்டது. அதே ஆண்டு தொழில்துறை அமைதிக்கான இவரது பங்கிற்காக அங்கீகாரமும், சர் ஜஹாங்கிர் காண்டி பதக்கமும் வழங்கப்பட்டது. இவருக்கு தேசிய பணியாளர் மேலாண்மை நிறுவனத்தின் ஆயுள் உறுப்பினர் கௌரவமும் வழங்கப்பட்டது.
இறப்பு
புற்றுநோய் காரணமாக மும்பையில் 5 மே 1989 அன்று இவர் இறந்தார்.
மேற்கோள்கள்
பகுப்பு:இந்திய ஆங்கில எழுத்தாளர்கள் பகுப்பு:டாட்டா குழும நபர்கள் பகுப்பு:1989 இறப்புகள் பகுப்பு:1904 பிறப்புகள் பகுப்பு:டாட்டா குடும்பம் பகுப்பு:மும்பையைச் சேர்ந்தவர்கள் பகுப்பு:இந்தியத் தொழிலதிபர்கள்
மாதேசுவரன் மலை
மாதேசுவரன் கோயில் என்கிற தலம் மாதேஸ்வரன் மலையில் அமைந்துள்ளது. இம்மலை தெற்கு கர்நாடகாவிலுள்ள சாம்ராஜ்நாகர் மாவட்டத்தில் உள்ளது. மலை மாதேஸ்வரன் கோயிலுக்கு மைசூரிலிருந்து 150கீ.மீ மற்றும் பெங்களுரிலிருந்து 210கி.மீ தூரம் இருக்கிறது. ஸ்ரீ மலை மாதேஸ்வரன் கோயில் மிகவும் பிரபலமான பாரம்பரியமிக்க திருத்தலம். கர்நாடகம் மற்றும் தமிழ்நாட்டிலிருந்து நிறைய திருப்பயணிகள் இத்திருத்தலத்திற்கு வருகிறார்கள். இந்த திருத்தலத்தின் பரப்பளவு 155.57 ஏக்கர் ஆகும். மாதேஸ்வரன் மலையில் தலபேட்டா, கலவவூர், இந்திகநாதா, போன்ற மலைக்கிராமங்கள் உள்ளன. இங்கே வரும் மக்கள் கோயிலுக்கு வருவதோடு இங்கேயுள்ள இயற்கையை ரசிக்கவும் வருகிறார்கள். இந்த மலையின் உயரம் 3000 அடி ஆகும். மாதேசுவரன் கோவிலைக் கட்டியவர் ஜீன்சே கெளடா, மற்றும் குருபா கெளடா என்ற ஜமின்தார்கள் ஆவர். ஸ்ரீ மாதேஸ்வர கடவுளை, சிவனின் ஒரு அவதாரம் என மக்கள் கருதுகிறார்கள். புனித மாதேஸ்வரா அவர்கள் பதினைந்தாம் நூற்றாண்டில் வாழ்ந்ததாக வரலாறு கூறுகிறனர். 600 வருடங்களுக்கு முன்பு ஸ்ரீ மாதேஸ்வரன் இத்திருத்தலத்திற்கு வந்து அவர் தன் பாவத்திற்குப் பரிகாரம் பெற்றார். இப்பொழுதும் அவர் பரிகாரம் தருகிறார் என மக்கள் நம்புகிறார்கள்.மலை மாதேஸ்வரன் புலியின் மேலிருந்து பயணம் செய்தார். அந்த வாகனத்தைச் சில பேர் குழி வாகனா எனவும் கூறுவார்கள். மலை மாதேஸ்வரன் பல அற்புதங்கள் செய்து மக்களைக் காப்பாற்றியதால் `இங்கே உள்ள மக்கள் இன்னும் மலை மதேஸ்வரன் அந்த மலையின் பகுதியிலே வசிக்கிறார் என நம்புகிறார்கள். கிராமத்து மக்கள் மலை மாதேஸ்வரனின் அற்புதங்களைப் பாட்டாக பாடுகின்றனர். அதை ஜனபத காவியம் அல்லது நாட்டுப்புறக்காப்பியம் எனக் கூறுவார்கள்.
மலை மாதேஸ்வரனின் கதை
மலை மாதேஸ்வரன் கலியுகத்தில் பிறந்தார். அவர் வெள்ளையாக இருப்பார். இவரின் அம்மையாரின் பெயர் யுட்ராஜமா. இவரை சிறுபிள்ளையில் வழிநடத்தியவர்கள் சுட்டூர்மூட் மற்றும் குன்டூர்மூட் ஆவார்கள். இவர் ஸ்ரீ கையிலா என்ற பகுதியில் இருந்து வந்தவர் என நம்பப்படுகிறது. இவர் சிறு வயதியிலே பல அற்புதங்களைச் செய்திருக்கிறார். பிறகு தான் இவர் மலைப் பகுதிக்கு வந்துள்ளார் என நம்பப்படுகிறது. அந்தக் காட்டுப் பகுதியில் 77 மலைகள் உள்ளன. அது மிகவும் ஆபத்தான பகுதி எனக் கருதப்படுகிறது. அவர் ஆறாம் நூற்றாண்டில் அவர் காட்டுப் பகுதிக்குச் சென்றதாக வரலாறு கூறுகிறது. 50 வருடத்திற்கு முன்பு இந்த மலைக்குச் சாலை வசதி இல்லை. அதனால் இங்கே வரும் பக்தர்கள் பெரும்பாலும் நடந்து தான் வந்தார்கள். ஆனால் இப்போது சாலைகள், தமிழ்நாடு மற்றும் கர்நாடக அரசுகளால் போடப்பட்டுள்ளது. அதனால் இப்போது அந்த வழியில் நூற்றுக்கும் மேற்பட்ட பேருந்துகள் செல்கின்றன.
உசாத்துணை
இந்திய நாட்டுப்புறக் காவியங்கள்-மலை மாதேஸ்வரனின் வாழ்க்கை(டாக்டர்.சி.என்.ராமசந்தரன்)_ Indian Folk Epics- The Story Of Mahadeshwara(D.R.C.N.Ramachandran) கம்சாளே-ஜனபத லோகா (Kamsaale-Janapada Loka)
பகுப்பு:சாமராசநகர் மாவட்டம் பகுப்பு:கர்நாடகாவில் உள்ள இந்துக் கோயில்கள் பகுப்பு:இந்தியாவில் உள்ள மலை வாழிடங்கள் பகுப்பு:மேற்குத் தொடர்ச்சி மலைத்தொடரிலுள்ள மலைகள்
ராஜ்குமார் சிங்
ராஜ்குமார் சிங் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். இவர் 1975 ஆம் ஆண்டு ஐ. ஏ. எஸ் ஆகவும், பின்னர் இந்திய உள்துறைச் செயலாளராகவும் இருந்தார். இவர் தற்போது புதிய மற்றும் புதுப்பிக்கத்தக்க எரிசக்தி அமைச்சராக உள்ளார்.
இளமைக் காலம்
இவர் 1952 ஆம் ஆண்டின் திசம்பர் இருபதாம் நாளில் பிறந்தார். இவர் பீகாரின் தலைநகரான பட்னாவைச் சொந்த ஊராகக் கொண்டவர். இவருக்கு சீலா சிங் என்னும் மனைவியும், சமீர் சிங் என்னும் மகனும், சுவேதா சிங் என்னும் மகளும் உள்ளனர்.
அரசியல் வாழ்க்கை
பின்னர் 2019 ஆம் ஆண்டு முதல் மின்சக்தி, நிலக்கரி மற்றும் புதுப்பிக்கத்தக்க ஆற்றல் துறை, மேம்பாடு மற்றும் தொழில்முனைவுத் துறை இணை அமைச்சராகப் (தனி பொறுப்பு) பதவி வகித்து வருகிறார்.
சான்றுகள்
பகுப்பு:1952 பிறப்புகள் பகுப்பு:பீகார் அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:1953 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய ஆட்சிப் பணி அலுவலர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பீகார் நபர்கள் பகுப்பு:இந்திய அமைச்சர்கள் பகுப்பு:17வது மக்களவை உறுப்பினர்கள் பகுப்பு:இந்திய அமைச்சரவை உறுப்பினர்கள்
ஆந்தரே பரோ
ஆந்தரே பரோ (André Parrot, 1901 – 1980) பிரான்சு நாட்டைச் சேர்ந்த ஒரு தொல்லியலாளர். இவர் ஈராக்கு, சிரியா, இலெபனான் போன்ற நாடுகளில் அகழாய்வு செய்த புகழ்பெற்ற தொல்லியலாளர். குறிப்பாக சிரியாவில் மாரி என்னும் இடத்தில் 1933 முதல் 1975 வரை முக்கியமான அகழாய்வுகள் செய்தவர். .
வாழ்க்கை வரலாறு
பரோ 1901 இல் பிரான்சு நாட்டில் "தூ" (Doubs) என்னும் பகுதியில் தெசானான் (Désandans) என்னும் இடத்தில் பிறந்தார். 1946 இல் பிரான்சின் தேசிய அருங்காட்சியத்தின் பொறுப்பாளராகவும் பின்னர் 1958 முதல் 1962 வரை புகழ்பெற்ற இலூவா (Louvre) அருங்காட்சியத்தின் இயக்குநராகவும் இருந்தார். இவர் பிரான்சு நாட்டின் பெருமையப்படையின் [Legion of Honor) கமாண்டர் என்னும் பட்டம் பெற்றார். பிரான்சின் அறிஞர் பேரவையாகிய அகதெமி தெ இன்சிக்கிரிப்சோன் எ பெல்-லெத்து (Académie des Inscriptions et Belles-Lettres) என்பதில் உறுப்பினர் ஆனார். இவர் மரி-லூயீசு கிரோ என்பாரை 1969 இல் மணந்தார். ஆந்தரே பரோ பாரிசில் 1980 இல் இயற்கை எய்தினார்.
மேற்கோள்கள்
பகுப்பு:பிரான்சியத் தொல்லியலாளர்கள் பகுப்பு:1901 பிறப்புகள் பகுப்பு:1980 இறப்புகள்
ராபர்ட் பரோசு
ராபர்ட் பரோசு (Robert Burrows, சூன் 6, 1871 - பிப்ரவரி 12, 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 277 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1919 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1943 இறப்புகள்
தலிட்
தலிட் அல்லது டலிட் (tallit, ) (டலெட் என செப்பாடிக் எபியேம் மற்றும் லடினோ) (தலிஸ், என அஸ்கெனாசி எபிரேயத்திலும் இத்திய மொழியிலும்) பன்மை. தலிடொட் (தலீசிம், தலிசிம், அஸ்கெனாசியிலும் இத்திய மொழியிலும்) என்பது யூதர்கள் வேண்டுதற் போர்வையாகும். தலிட் காலையில் வேண்டுதல் செய்யும்போதும், யோம் கிப்பூரின் போதும் உடைகளுக்கு மேலாக அணியப்படும். தலிட் சிறப்பான நூலினால் நூர்க்கப்பட்டு டிஸிசிட் எனப்படும் தொங்களினால் முடிச்சு போடப்பட்டு, தலிட்டின் நான்கு மூலைகளிலும் இணைக்கப்பட்டிருக்கும். அநேகமான பாரம்பரிய தலிட்டுகள் கம்பளியினால் உருவாக்கப்பட்டிருக்கும். இவை சிறு வயதில் பிள்ளைகள் அவர்கள் சட்டங்களை கடைப்பிடிக்கும் நிலை வந்த விழாவில் முதன் முதலில் அணிந்து கொள்வார்கள். பழமைக்கோட்பாடு சார்ந்த யூதம் மற்றும் அஸ்கெனாசி வட்டாரத்தில், வரதட்சணையின் ஒரு பகுதியாக மணமகனுக்கு தலிட் வழங்கப்படுவது ஓர் வழக்காகும்.
வெளி இணைப்புக்கள்
பகுப்பு:யூத சமய ஆடை பகுப்பு:யூத சடங்குப் பொருட்கள்
கிசான் விகாசு பத்திரம்
கிசான் விகாசு பத்திரம் (Kisan Vikas Patraஎ) ன்பது ஒரு சேமிப்பு சான்றிதழ் திட்டமாகும். இது 1988ஆம் ஆண்டில் இந்தியா அஞ்சல் துறையில் முதன்முதலில் தொடங்கப்பட்டது. ஆரம்பக் காலங்களில் இது வெற்றிகரமாக இருந்தது. இந்திய அரசு சியாமளா கோபிநாத்தின் மேற்பார்வையில் ஒரு குழுவை அமைத்தது இத்திட்டம் குறித்து பரிந்துரையினை கோரியது. இத்திட்டம் தவறாகப் பயன்படுத்தப்பட வாய்ப்புள்ளதாக இந்த குழு அரசாங்கத்திற்குப் பரிந்துரை செய்தது. இதன் அடிப்படையில் இத்திட்டத்தை இந்திய அரசு 2011ல் நிறுத்தி வைத்தது. பின்னர் புதிய அரசாங்கம் 2014இல் மீண்டும் தொடங்கியது.
கீழ்கண்டவர்கள் கிசான் விகாசு பத்திரத்தினை பெறலாம்:
முதலீட்டு வரம்புகள்
கிசான் விகாசு பத்திரச் சான்றிதழ்கள் ரூ 1000, ரூ 5000, ரூ .10000 மற்றும் ரூ .50000 ஆகிய பிரிவுகளில் கிடைக்கின்றன. முதலீடு செய்யக்கூடிய குறைந்தபட்ச தொகை ரூ. 1000மாக இருப்பினும், இதில் முதலீடு செய்ய அதிகபட்ச வரம்பு இல்லை.
வரி சலுகைகள்
கிசான் விகாசு பத்திர முதலீட்டாளருக்கு எந்த வருமான வரிச் சலுகைகளையும் வழங்கப்படவில்லை. முதலீட்டில் 80Cன் கீழ் எந்தவொரு விலக்கையும் கோரவோ அல்லது முதிர்வு/திரும்பப் பெறும்போது பெறப்பட்ட வட்டிக்கு வரி விலக்கோ கிடையாது. எவ்வாறாயினும், முதிர்ச்சியடைந்தவுடன் திரும்பப் பெறுதலின்போது மூலத்தில் (டி.டி.எஸ்) வரி குறைப்பிலிருந்து விலக்கு அளிக்கப்படுகிறது.
வட்டி வருமானம்
கிசான் விகாஸ் பத்திரத்தில் முதலீடு செய்யப்பட்ட தொகை (முதன்மை) தற்போதுள்ள வட்டி விகிதத்தின்படி 124 மாதங்களில் இரட்டிப்பாகும். அக்டோபர் 1, 2021 முதல் டிசம்பர் 31 2021 வரை வட்டி விகிதம் 6.9% ஆகக் குறைக்கப்பட்டுள்ளது.
திரும்பப் பெறுதல்
கிசான் விகாஸ் பத்திரத்தின் முதலீட்டினை 124 மாதங்களுக்குப் பிறகு (10 ஆண்டுகள் மற்றும் 04 மாதங்கள்) திரும்பப் பெறலாம். இதன் முதிர்வு காலம் 2 ஆண்டுகள் 6 மாதங்கள் (30 மாதங்கள்). இப்பத்திரத்தினை முன்கூட்டியே காசாக்க இயலாது. பத்திர தாரர் இறக்க நேரிட்டாலோ அல்லது நீதிமன்ற உத்தரவின் பேரில் முதலீடு திரும்பப் பெற இயலும்.
மதுரை சொக்கநாதர் உலா
மதுரை சொக்கநாதர் உலா என்னும் இந்த நூலை மதுரை உலா எனவும் வழங்குவர். இதனை இயற்றியவர் 16 ஆம் நூற்றாண்டில் வாழ்ந்த புராணத் திருமலை நாதர். உலா இலக்கியங்களில் இது பொதியதொரு மரபினைப் பின்பற்றிப் பாடப்பட்டுள்ளது. உலா என்னும் சிற்றிலக்கியம் பொதுவாக உலாவரும் பாட்டுடைத் தலைவனை ஏழு பருவ-மகளிர் கண்டு காதல் கொள்வதாகப் பாடப்படும். இந்த உலாநூல் மதுரை சொக்கநாதர் ஏழு நாள் ஏழு வகையான ஊர்திகளில் உலா வந்ததாகப் பாடுகிறது. இந்த நூல் 376 கண்ணிகளைக் கொண்டதாய்க் கலிவெண்பா யாப்பில் அமைந்துள்ளது. பாண்டிய மன்னன் வீரமாறன் காலத்தில் இயற்றப்பண்ணது. இந்த நூல் தோன்றிய காலத்தில் பரஞ்சோதி முனிவர் இயற்றிய திருவிளையாடல் புராணம் தோன்றவில்லை. எனினும் அதில் கூறப்பட்டுள்ள இறைவன் சொக்கநாதரின் 64 திருவிளையாடல்கள் இந்த உலாவில் முறைப்படுத்திச் சொல்லப்பட்டுள்ளன.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:உலா (இலக்கியம்)
சுவாங்சீ
thumb சுவாங்சீ சவு (ஆங்கிலம்: Zhuang Zhou, சீனம்: 庄子) முதன்மை சீன செவ்வியல் மெய்யியலாளர்களில் ஒருவர். கிமு 4 ஆம் நூற்றாண்டில் போரிடும் நாடுகள் காலத்தில் இவர் வாழ்ந்தார். இக் காலப் பகுதியே சீன மெய்யியலில் பெரும் எழுச்சி நிகழ்ந்த நூறு சிந்தனைப் பள்ளிகள் காலம் ஆகும். சுவாங்சீ என்று முக்கிய ஐயுறவியல் பார்வையை முன்வைக்கும் மெய்யியல் நூலை இவர் எழுதினார், அல்லது முதன்மையாகப் பங்களித்தார்.
திருவொற்றியூர் தியாகேசர் பஞ்சரத்தினம்
அடிக்குறிப்பு
பகுப்பு:19 ஆம் நூற்றாண்டுத் தமிழ் நூல்கள்
ஆனைசேரி ஊராட்சி
ஆனைசேரி ஊராட்சி (Anaiseri Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 644 ஆகும். இவர்களில் பெண்கள் 338 பேரும் ஆண்கள் 306 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெம்பாக்கம்
வெம்பாக்கம் (Vembakkam) இந்தியா, தமிழ்நாடு மாநிலத்தில், திருவண்ணாமலை மாவட்டத்தில் உள்ள வெம்பாக்கம் வட்டம், வெம்பாக்கம் ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் பேரூராட்சியும் அமைந்துள்ளது. இந்த வட்டத்தின் வட்டார வளர்ச்சி அலுவலகம் இங்கு அமைந்துள்ளது. அதுமட்டுமில்லாமல் இது செய்யார் (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும்.
அமைவிடம்
வெம்பாக்கம், ஆற்காடு - வெம்பாக்கம் - காஞ்சிபுரம் தேசிய நெடுஞ்சாலையில் அமைந்துள்ளது. அதுமட்டுமில்லாமல், காஞ்சிபுரத்தில் இருந்து சுமார் 17 கி. மீ தொலைவிலும், செய்யாரிலிருந்து 20 கிமீ தொலைவிலும் மற்றும் ஆரணியிலிருந்து 47 கிமீ தொலைவிலும் மற்றும் மாவட்ட தலைமையிடமான திருவண்ணாமலைக்கு 107 கிமீ தொலைவிலும் அமைந்துள்ளது. இது செய்யார் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 26980 ஆகும். இவர்களில் பெண்கள் 13040 பேரும், ஆண்கள் 13940 பேரும் உள்ளனர்.
வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் வெம்பாக்கம் வட்டமும் ஒன்றாகும். இந்த வட்டத்தின் தலைமையகமாக வெம்பாக்கம் உள்ளது. இந்த வட்டத்தில் 96 வருவாய் கிராமங்களும், 2011 மக்கள் தொகை கணக்கெடுப்பின் படி 1,24,188 உள்ளனர்.[]. இந்த வட்டத்தில் வெம்பாக்கம் ஊராட்சி ஒன்றியம் மற்றும் வெம்பாக்கம் பேரூராட்சி அமைந்துள்ளது.
அரசியல்
வெம்பாக்கம் நகரம் மற்றும் வெம்பாக்கம் வட்டம் மக்கள், செய்யார் (சட்டமன்றத் தொகுதி)கற்கும், ஆரணி மக்களவைத் தொகுதிக்கும் உட்பட்டதாகும்.
சாலை வசதிகள்
வெம்பாக்கம் நகர்த்தை இணைக்கும் வகையில் சாலை வசதிகள் வலைப்பின்னலாக அமைக்கப்பட்டுள்ளது.
1. பிரம்மதேசம் - வெம்பாக்கம் - செய்யார் சாலை
2. ஆற்காடு - வெம்பாக்கம் - காஞ்சிபுரம் சாலை
3. வெம்பாக்கம் - கலவை - மாம்பாக்கம் - ஆரணி சாலை
பேருந்து வசதிகள்
வெம்பாக்கம் நகரிலிருந்து பேருந்து வசதிகள் உள்ளது.
மேற்கோள்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
நத்தம்கரியச்சேரி ஊராட்சி
நத்தம்கரியச்சேரி ஊராட்சி (Nathamkariacheri Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 813 ஆகும். இவர்களில் பெண்கள் 409 பேரும் ஆண்கள் 404 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாவனா யாட்டு
பாவனா யாட்டு (Bhawna Jat) இந்தியாவைச் சேர்ந்த தடகள விளையாட்டு வீராங்கனையாவார். 1996 ஆம் ஆண்டு சனவரி மாதம் 3 ஆம் நாளன்று இவர் பிறந்தார். 20 கிலோமீட்டர் நடைப்போட்டியில் இவர் பங்கேற்று விளையாடுகிறார். 2020 ஆம் ஆண்டு பிப்ரவரி மாதத்தில் நடந்த ஒரு போட்டியில் நிர்ணயிக்கப்பட்ட பந்தய தொலைவை  1 மணிநேரம் 29 நிமிடங்கள் 54 வினாடிகளில் நடந்து பெண்கள் 20 கிலோமீட்டர் ஓட்டப்பந்தயத்தில் இவர் இந்திய தேசிய சாதனையைப் படைத்துள்ளார்.
ஆரம்ப கால வாழ்க்கை
1996 ஆம் ஆண்டு சனவரி மாதம் 3 ஆம் நாள் ஒரு விவசாய குடும்பத்தில் மூன்று குழந்தைகளில் இளையவராக இவர் பிறந்தார். 13 வயதில் உடற்கல்வி ஆசிரியர் திரு. ஈரா லால் குமாவத் இவரை ஒரு மாவட்ட அளவிலான தடகள போட்டிக்கு அழைத்துச் சென்றபோது, 3000 மீட்டர் ஓட்டப்பந்தயத்தில் மட்டுமே பங்கேற்க இவருக்கு இடம்  கிடைத்தது. போட்டியில் பாவனா இரண்டாவது இடத்தைப் பிடித்தார். அடுத்தடுத்த ஆண்டுகளில் பழமைவாத கிராமவாசிகளின் பார்வையை தவிர்க்கும் பொருட்டு பாவனா அதிகாலையில் மட்டுமே பயிற்சியில் ஈடுபட்டார். குடும்பம் நிதி ரீதியாக பலவீனமாக இருந்ததால் பாவனா கல்லூரிப்  படிப்பை விட்டு வெளியேற வேண்டியிருந்தது  ஆரம்ப ஆண்டுகளில் வெறுங்காலுடன் கூட போட்டியிட வேண்டியிருந்தது.
தொழில்
பிப்ரவரி 2020 ஆம் ஆண்டு நடந்த தேசிய திறந்தநிலை வெற்றியாளர் போட்டியில் பாவனா 1:29:54 நேரத்தில் பயணத் தொலைவைக் கடந்து தேசிய சாதனையை முறியடித்து 2020 கோடைகால ஒலிம்பிக்கிற்கு தகுதி பெற்றார். ஒலிம்பில் கலந்து கொள்ள 1:31:00 என்ற நேரம் தகுதி தரமாக இருந்தது. அக்டோபர் மாதம் 2019 ஆம் ஆண்டில் இவரது முந்தைய தனிப்பட்ட சிறந்த சாதனையை விட இது எட்டு நிமிடங்கள் குறைவாகும். இதேபோல பிப்ரவரி 2019 ஆம் ஆண்டு தேசிய திறந்தநிலை வெற்றியாளர் போட்டியில் எடுத்துக் கொண்ட நேரத்தை விட 23 நிமிடங்கள் குறைவானதாகவும் இவரது சாதனை அமைந்துள்ளது.
புற இணைப்புகள்
பகுப்பு:வாழும் நபர்கள் பகுப்பு:1996 பிறப்புகள் பகுப்பு:இந்திய விளையாட்டு வீரர்கள் பகுப்பு:தட கள விளையாட்டு வீரர்கள்
சுசில் குமார் சிங்
சுஷில் குமார் சிங் பிகாரிய அரசியல்வாதி. இவர் பாரதீய ஜனதா கட்சியைச் சேர்ந்தவர். இவர் அவுரங்காபாத் தொகுதியை மக்களவையில் முன்னிறுத்துகிறார். இவர் 1963-ஆம் ஆண்டின் ஜூன் 27-ஆம் நாளில் பிறந்தார்.
சான்றுகள்
பகுப்பு:வாழும் நபர்கள் பகுப்பு:1963 பிறப்புகள் பகுப்பு:12வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:பீகார் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
குறை மாழை
குறை மாழைகள் (poor metals) என்னும் குழுப் பெயர் தனிம அட்டவணையில் பிறழ்வரிசை மாழைகளைத் தாண்டி உள்ள மாழைத்தன்மை குறைந்த ஆனால் மாழைகளாகிய வேதியியல் தனிமங்களைக் குறிக்கும். இத்தனிமங்கள், எதிர்மின்னிக் கூடுகளில் மிக அதிக ஆற்றல் உள்ள எதிர்மின்னிகள் p-சுற்றுப்பாதைக் கூட்டில் இருக்கும் தனிமங்களுடன் சேர்ந்த ஒரு தனிக்குழுவாகும். குறைமாழைகள் தனிம அட்டவனையில் உள்ள பிறழ்வரிசை மாழைகளை விடவும் மென்மையானவை, குறைந்த உருகுநிலையும் கொதிநிலையும் கொண்டவை, ஆனால் எதிர்மின்னிப் பிணைப்பீர்ப்பு கூடுதலாக உள்ளவை. தனிம அட்டவணையில் அதே வரிசையில் உள்ள மாழையனை (மாழைபோல்வன) என்னும் வகையைச் சார்ந்த தனிமங்களை விடவும் கூடுதலான கொதிநிலை கொண்டவை.
குறைமாழைகள் என்பது ஆங்கிலத்தில் Poor metals எனப்படுகின்றன ஆனால் "Poor metals" என்பது அனைத்துலக தூய மற்றும் பயன்பாட்டு வேதியியல் ஒன்றியம் (IUPAC) ஒப்புதல் பெற்ற கலைச்சொல் அல்ல. பொதுவாக குறை மாழைகள் என்னும் குழுவில் உள்ள தனிமங்கள், அலுமினியம், காலியம், இண்டியம், வெள்ளீயம், தாலியம், ஈயம், பிஸ்மத் ஆகும். ஆனால் ஒரோவொருக்கால் ஜெர்மானியம், ஆண்ட்டிமனி, பொலோனியம் ஆகிய தனிமங்களும் சேர்த்துக் கூறுவதுண்டு. ஆனால் பின் கூறியவை பெரும்பாலும் மாழையனை (மாழை போலவன) என்னும் குழுவைச் சேர்ந்தவை.
உசாத்துணை, மேற்கோள்கள், குறிப்புகள்
The Chemistry Student's Companion, Stephen Schaffter, Lulu Press, Inc 2006 ISBN 1-4116-9247-0
வெளி இணைப்புகள்
பகுப்பு:குறை மாழைகள்
ஷேன் வாட்சன்
ஷேன் ராபர்ட் வாட்சன் (Shane Robert Watson, பிறப்பு: 17 ஜூன் 1981) முன்னாள் ஆத்திரேலியத் துடுப்பாட்ட அணியின் வீரரும் அணியின் முன்னாள் தலைவரும் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடினார். வலது கை மட்டையாளரான இவர் வலது கை மித விரைவு வீச்சாளர் ஆவார்,2002 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளில் அறிமுகமான இவர் 2016 ஆம் ஆண்டில் ஓய்வு பெற்றார். அப்போது அவர் பன்னாட்டு இருபது20 போட்டியின் மட்டையாளர் தரவரிசையில் முதலிடத்தில் இருந்தார். ஆத்திரேலியாவின் பொற்காலமாகக் கருதப்படும் 2000 களில் ஓய்வுபெற்ற கடைசித் துடுப்பாட்ட வீரர் ஆவார்.
ஒருநாள் பன்னாட்டுத் துடுப்பாட்டம், பன்னாட்டு இருபது20 மற்றும் இருபது20 போட்டிகளில் வாட்சன் பல சாதனைகளைப் புரிந்துள்ளார். போர்ப்ஸ் இதழின்படி 2011 முதல் 2015 ஆம் ஆண்டுகள் வரை அதிகம் சம்பாதித்த இந்தியரல்லாத துடுப்பாட்ட வீரர் ஆவார்.
இந்தியன் பிரீமியர் லீக்
இந்தியன் பிரீமியர் லீக் தொடரின் துவக்க ஆண்டான 2008 ஆம் ஆண்டில் இவர் ராஜஸ்தான் ராயல்ஸ் அணிக்காக விளையாடினார். இவரை 125,000 அமெரிக்க டாலர் மதிப்பில் அணி நிர்வாகம் ஏலத்தில் எடுத்தது. இந்தத் தொடரில் இவர் மட்டையாளராகவும், பந்து வீச்சாளராகவும் சிறப்பான பங்களிப்பை அளித்தார். 14 போட்டிகளில் விளையாடிய இவர் இதில் நான்குமுறை ஐம்பது ஓட்டங்களை எடுத்துள்ளார். நான்கு முறை ஆட்டநாயகன் விருதினையும் பெற்றுள்ளார்.மேலும் 17 இலக்குகளைக் கைப்பற்றியுள்ளார். தொடர்நாயகன் விருதினையும் பெற்றுள்ளார். இந்தத் தொடரில் ராஜஸ்தான் ராயல்ஸ் அணி கோப்பையைக் கைப்பற்றியது.
மேற்கிந்தியத் தீவுகள் துடுப்பாட்ட அணிக்கு எதிரான தொடரில் விளையாடுவதற்கு ஆத்திரேலியத் துடுப்பாட்ட அணியில் மாத்தியூ எய்டனுக்கு இடம் கிடைத்தது. அந்தச் சமயம் அவர் இந்தியன் பிரீமியர் லீக் தொடரில் சென்னை சூப்பர் கிங்ஸ் அணிக்காக விளையாடிக் கொண்டிருந்தார். இவருக்கு காயம் ஏற்பட்டதனால் ஆத்திரேலிய அணியில் இவருக்கு இடம் கிடைத்தது. பின் அந்தத் தொடரில் துவக்கவீரராக களம் இறங்கினார்.
ஆத்திரேலிய தேசிய அணிக்காக விளையாடியதாலும், காயம் ஏற்பட்டதாலும் இவரால் இரண்டாவது இந்தியன் பிரீமியர் லீக் பருவகாலத்தில் பங்கேற்க இயலவில்லை. ராஜஸ்தான் ராயல்ஸ் அணி தகுதிச் சுற்றுக்குத் தகுதி பெறவில்லை. பின் 2011 இந்தியன் பிரீமியர் லீக் போட்டியில் மீண்டும் அதே அணிக்காக விளையாடினார். ஷேன் வோர்னையும் அந்த அணி தக்கவைத்தது.
ஏப்ரல் 22, 2013 ஆம் ஆண்டில் சேப்பாக்கம் துடுப்பாட்ட அரங்கத்தில் சென்னை சூப்பர் கிங்ஸ் அணிக்கு எதிரான் போட்டியில் தனது முதல் இருபது20 போட்டியில் நூறு (துடுப்பாட்டம்) அடித்தார். இந்தப் போட்டியில் 61 பந்துகளில் 101 ஓட்டங்கள் அடித்தார். இதில் 6 நான்குகளும், 6 ஆறுகளும் அடங்கும். இந்தத் தொடர் முழுவதும் சிறப்பாக விளையாடிய இவர் தொடர்நாயகன் விருதினை வென்றார்.
2014 இந்தியன் பிரீமியர் லீக் போட்டியில் அணி நிர்வாகத்தின் கொள்கையின் படி மீண்டும் ஏலம் நடத்தப்பட்டது. மீண்டும் ராஜஸ்தான் ராயல்ஸ் அணி நிர்வாகம் இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. அந்த பருவகாலத்தில் அதிக பட்ச விலைக்கு இவரை ஏலத்தில் எடுத்தனர். மேலும் அந்தப் பருவத்தின் தலைவராகவும் நியமிக்கப்பட்டார்.
ஏப்ரல் 20, 2018 இல் சென்னை சூப்பர் கிங்ஸ் அணிக்காக இவர் விளையாடினார். இதில் ராஜஸ்தான் ராயல்ஸ் அணிக்கு எதிராக நூறு அடித்து அணியின் வெற்றிக்கு உதவினார்.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1981 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:சென்னை சூப்பர் கிங்ஸ் துடுப்பாட்டக்காரர்கள்
நீல் பர்ன்ஸ்
நீல் பர்ன்ஸ் (Neil Burns, பிறப்பு: செப்டம்பர் 19 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 205 முதல்தர துடுப்பாட்டப் போட்டிகளிலும், 231 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1985-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
நீல் பர்ன்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1965 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:சாமர்செட் துடுப்பாட்டக்காரர்கள்
சிறப்புப்பாயிரம் செய்தற்கு உரியவர்கள்
சிறப்புப்பாயிரம் செய்தற்கு உரியவர்கள் என்று சிலரை நன்னூல் அடையாளம் காட்டுகிறது.
பிஎஸ்என்எல்
பாரத் சஞ்சார் நிகாம் லிமிடெட், (பிஎஸ்என்எல், (BSNL) இந்திய தொடர்பாடல் கழக நிறுவனம் என அறியப்படுவது) இந்தியாவில் அரசுடமையான ஒரு தொலைத் தொடர்பு நிறுவனமாகும். 2009 ஆம் ஆண்டு டிசம்பர் மாத புள்ளியியலின்படி, பிஎஸ்என்எல் மின்னணுத் தொலைபேசிச் சேவை வழங்குனர்களில் ஐந்தாவது மிகப்பெரும் நிறுவனமாக 57.22 மில்லியன் வாடிக்கையாளர்களைக் கொண்டிருந்தது; மேலும் இந்தியாவின் மிகப் பெரும் நில இணைப்பு தொலைபேசி வழங்குனரும் இந்நிறுவனமேயாகும். இதன் தலைமையகம், புது தில்லியில், ஜன்பத் என்னுமிடத்தில், ஹரிஷ் சந்திர மாதுர் என்னும் தெருவில் அமைந்துள்ள பாரத் சஞ்சார் பவனில் உள்ளது.
சிறப்புப்பாயிரம் செய்தற்கு உரியவர்கள்
சிறப்புப்பாயிரம் செய்தற்குத் தகுதியானவர்
ஒரு நூலுக்கு சிறப்புப் பாயிரம் செய்வதற்குத் தகுதியானவர்கள் என நன்னூலில் குறிப்பிடப்படுவோர்:
பிஎஸ்என்எல்
இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற  நிறுவனம் ஆகும்.
பிஎஸ்என்எல், இந்தியாவின் பழமையான மற்றும் மிகப் பெரிய தொடர்பு சேவை நிறுவனமாகும் (சிஎஸ்பி). 2008ஆம் ஆண்டு ஜூன் மாதம் வரையிலான விபரங்களின்படி, இதன் தற்போதைய வாடிக்கையாளர் தளம் 90 மில்லியன் ஆகும். எம்டிஎன்எல் போன்ற சேவை நிறுவனங்களால் நிர்வகிக்கப்படும் மும்பை மற்றும் புது தில்லி போன்ற மாநகரங்களைத் தவிர இந்தியாவின் இதர பகுதிகள் அனைத்திலும் இது சேவையளிக்கிறது. 2008 ஆம் ஆண்டு மார்ச் மாதம் 31 வரையிலான கணக்கீட்டின்படி, பிஎஸ்என்எல் 31.55 மில்லியன் கம்பியிணைப்பு, 4.58 மில்லியன் சிஎம்டிஏ-டபிள்யுஎல்எல் மற்றும் 54.21 மில்லியன் ஜிஎஸ்எம் கைத்தொலைபேசி வாடிக்கையாளர்களைக் கொண்டுள்ளது. 2009 ஆம் ஆண்டு மார்ச் மாதம் 31ஆம் தேதியுடன் முடிவடைந்த நிதியாண்டில் பிஎஸ்என்எல்லின் வருமானம் 397.15 பில்லியனாகவும் (யுஎஸ்$7.03 பில்லியன்), அதன் நிகர இலாபம் 78.06 பில்லியனாகவும் (யுஎஸ்$ 1.90 பில்லியன்) இருந்தன. பிஎஸ்என்எல்லின் சந்தை மதிப்பு ஏறத்தாழ $100 பில்லியன் ஆகும்.
ஆறு மாதங்களில் பொதுப் பங்கு வழங்கீடல் ஒன்றினை மேற்கொண்டு, தனது மொத்தப் பங்குகளில் பத்து சதவிகிதத்தைப் பொதுப் பங்காக வழங்க இந்நிறுவனம் திட்டமிட்டு வருகிறது. இப்பங்கின் மதிப்பு ரூ. 300 முதல் 400 வரையிலுமாக இருந்து நிறுவனத்தின் மதிப்பை $100 பில்லியனுக்கு மேல் கொண்டு செல்லக்கூடும்.
சேவைகள்
இந்தியாவில் ஏறத்தாழ அனைத்து தொலைத் தொடர்பு சேவைகளையும் பிஎஸ்என்எல் வழங்குகிறது. கீழ்க் காண்பவை பிஎஸ்என்எல் மூலம் வழங்கப்படும் முக்கியமான தொலைத் தொடர்பு சேவைகள் ஆகும்:
நிர்வாகப் பிரிவுகள்
கீழே குறிப்பிடப்பட்டவை போல, தொலைத் தொடர்பு வட்டங்கள், நாட்டின் முக்கியமான மாவட்டங்கள், செயல்முறைத் திட்ட வட்டங்கள் மற்றும் தனிச் சிறப்புப் பிரிவுகள் எனப் பல்வேறு நிர்வாகப் பிரிவுகளாக பிஎஸ்என்எல் பிரிக்கப்பட்டுள்ளது.
பராமரிப்பு மண்டலங்கள்
செயல்முறைத் திட்ட வட்டங்கள்
உற்பத்திப் பிரிவுகள்
ஏனைய பிரிவுகள்
நிகழ்காலம் மற்றும் வருங்காலம்
இந்தியப் பொருளாதாரத்தின் பொதுவுடமைக் கால கட்டத்தில் பிஎஸ்என்எல் ஏறத்தாழ ஏகபோகத் தனி உரிமையாளராகத் திகழ்ந்து வந்தது. இந்தக் காலகட்டத்தில், நாட்டில் தொலைத் தொடர்பு சேவை வழங்கும் ஒரே நிறுவனமாக பிஎஸ்என்எல் விளங்கியது. (மும்பை மற்றும் புது தில்லியில் மட்டுமே எம்டிஎன்எல் தன் சேவைகளை வழங்கிக் கொண்டிருந்தது). அந்நாட்களில், திறமையற்று, செயற் குறைபாடுகளைக் கொண்டு, அதிகார மையங்கள் மிகுந்து மற்றும் அதிக அளவில் தொழிற்சங்கத்தின் ஆதிக்கத்தால் பாதிப்புற்ற அரசு நிறுவனமாக பிஎஸ்என்எல் இயங்கி வந்தது. இதன் விளைவாக, ஒரு தொலைபேசி இணைப்பைப் பெறுவதற்கு வாடிக்கையாளர்கள் சுமார் ஐந்து வருட காலம் காத்திருக்க நேர்ந்தது.1991ஆம் ஆண்டு இந்திய பொருளாதாரம் தாராளமயமான பிறகு, இந்த நிறுவனம் முதன்முறையாகப் போட்டியைச் சந்தித்தது. தனியார் சேவை வழங்குனர்களுடனான தீவிரமான போட்டியைச் சந்தித்த பின்னர் பிஎஸ்என்எல் தனது ஆற்றலை மேம்படுத்துவதற்கான முயற்சிகளை மேற்கொள்ளலானது.
இருப்பினும், சமுதாயத்தின் அனைத்துப் பிரிவுகளிலும் பரவலாக சரிநிகர் சமத்துவ வளர்ச்சியை அடைய, அரசு சேவை வழங்குனர்கள் ஒரு கருவியாகச் செயல்பட வேண்டும் என்னும் அரசின் கொள்கையே பிஎஸ்என்எல்லின் இத்தகைய தாழ் நிலைக்குக் காரணம் என தொலைத் தொடர்பு வல்லுநர்கள் சுட்டிக் காட்டுகின்றனர். இருப்பினும், இக்கொள்கையைச் செயற்படுத்துவதில் (அச்சமயம் தொலைத் தொடர்புப் பிரிவு என்பதாக இருந்த) இந்நிறுவனம் மிகப் பெரும் தோல்வியுற்றது மற்றும் உலகிலேயே மிகவும் குறைவான அளவில் தொடர்பிணைப்புகள் கொண்ட நாடுகளில் ஒன்றாக இந்தியா நலிவுற்றிருந்தது. தொலைத் தொடர்புப் பிரிவு தனியார்மயமான பிறகு, 2000 ஆம் ஆண்டு பிஎஸ்என்எல் தோன்றியது. அதன் பிறகு இந்நிறுவனத்தின் ஆற்றல் முன்னேற்றமடைந்துள்ளது. இருப்பினும், தனியார் துறை நிறுவனங்களுடன் ஒப்பிடுகையில் இதன் செயலாற்றல் மிகவும் பின் தங்கியே உள்ளது.
இந்நிறுவனம் பெருமளவில் தொழிற்சங்கத்தின் ஆதிக்கத்தின் கீழ் இருப்பதால், இதர நிறுவனங்களுடன் ஒப்பிடுகையில், முடிவெடுத்தல் மற்றும் செயல்படுத்துதல் ஆகியவற்றில் இதன் செயற்பாடு மிகவும் தாமதமாகவே உள்ளது.
இந்நிறுவனம் குறைந்த கட்டணத்தில் தனது சேவைகளை வழங்கிடினும், தனியார் துறை நிறுவனங்கள் ஒவ்வொரு வருடமும் அனைத்துப் பகுதிகளிலும் தங்களது வாடிக்கையாளர்களின் எண்ணிக்கையைக் கூட்டி எல்லா பிரதேசங்களிலும் அதிக எண்ணிக்கையினாலான வாடிக்கையாளர்களைப் பெற்றுக் கொண்டிருக்கின்றனர். நகரம் மற்றும் கிராமப்புறம் ஆகிய இரண்டிலும் பிஎஸ்என்எல் இணைப்புகளை வழங்கி வருகிறது. இந்தியா முழுவதும் பல இடங்களிலும் முன்னதாகச் செயற்படுத்தப்பட்ட கைத்தொலைபேசி இணைப்புகள் கிடைக்கப்பெறுகின்றன. வீடுகளையும், சிறிய வணிக முனைவுகளையும் இலக்காகக் கொண்டு, மிகக் குறைந்த கட்டணத்தில் அகன்ற அலைவரிசை இணையதள அணுகுமுறை வழங்கும் திட்டங்களையும் பிஎஸ்என்எல் வெளியிட்டுள்ளது. தற்போது ஐஎஸ்பி சேவைகளில் சுமார் 60% சந்தைப் பங்கை பிஎஸ்என்எல் தன்னிடத்தே கொண்டுள்ளது.
File:India Broadband.PNG|thumb|2007- அகன்ற அலைவரிசை ஆண்டு
2007ஆம் ஆண்டு "அகன்ற அலைவரிசையின் ஆண்டு" என இந்தியாவில் அறிவிக்கப்பட்டுள்ளது. மேலும் 2007ஆம் ஆண்டு இறுதிக்குள் ஐந்து மில்லியன் அகன்ற அலைவரிசை இணைப்புகளை வழங்கும் முயற்சியில் பிஎஸ்என்எல் ஈடுபட்டுள்ளது. பிஎஸ்என்எல், ஏற்கனவே உள்ள டேட்டாஒன் (அகன்ற அலைவரிசை) இணைப்புகளின் வேகத்தை மேலும் இரண்டு மெகாபைட்/கள் வரை கட்டண உயர்வு ஏதுமின்றி அதிகரித்துள்ளது.
இந்த 2 மெகாபைட்/கள் அகன்ற அலைவரிசை சேவையானது ஒரு மாதத்திற்கு யுஎஸ்$ 11.7 என்ற கட்டணத்தில் பிஎஸ்என்எல்லால் வழங்கப்படுகிறது (2008ஆம் ஆண்டு ஜூலை மாதம் 21 தேதி வரை இதற்கான மாத வரம்பு 2.5ஜிபியாகவும் இரவு 2.00 மணி முதல் காலை 8.00 மணி வரை கட்டணமற்றும் இருந்தது) மேலும், மும்மைச் செயற்பாடு போன்ற புதிய அகன்ற அலைவரிசை சேவைகளையும் பிஎஸ்என்எல் துவங்கியுள்ளது. 2010ஆம் ஆண்டில், தனது வாடிக்கையாளர் எண்ணிக்கையை 108 மில்லியனாக உயர்த்த பிஎஸ்என்எல் திட்டமிட்டு வருகிறது.
இந்தியாவில் தொலைத் தொடர்புப் பிரிவில் உள்ள தீவிரமான செயற்பாடுகளினால் இந்த இலக்கை அடைவது என்பது சாத்தியமான ஒன்றாகவே காணப்படுகிறது.
இந்தியாவில், கிராமப்புறங்களில் தொலைத் தொடர்பு வழங்குவதில் பிஎஸ்என்எல் முன்னோடியாக விளங்குகிறது. அண்மையில், இந்திய அரசாங்கத்தின் யுஎஸ்$ 580 மில்லியன் (ஐஎன்ஆர் 2,500 கோடிகள்) மதிப்புடைய கிராமப்புற தொலைத் தொடர்பு பணித் திட்டத்தில் 80 சதவிகிதத்தை பிஎஸ்என்எல் பெற்றுள்ளது.
2009ஆம் ஆண்டு, மார்ச் மாதம் 20ஆம் தேதி, இந்தியாவில் உள்ள தனது அனைத்துத் தொலைத் தொடர்பு வட்டங்களிலும் ப்ளாக்பெர்ரி சேவைகளைத் தொடங்குவதாக பிஎஸ்என்எல் விளம்பரப்படுத்தியது. நாடு முழுவதிலும் தேர்ந்தெடுக்கப்பட்ட நகரங்களில் 3ஜி சேவைகளை இந்நிறுவனம் துவங்கியுள்ளது. அரசால் தனியார் துறை நிறுவனங்களுக்கு 3ஜி ஸ்பெக்ட்ரம் ஏலம் விடும் பணியானது இன்னமும் தொடர்ந்து வருவதால், தற்போது பிஎஸ்என்எல் மற்றும் எம்டிஎன்எல் ஆகியவற்றின் இயக்கர்கள் மட்டுமே 3ஜி சேவைகளை வழங்கி வருகின்றனர்.